Κατρίν Ντενέβ

μικρογραφία|260x260εσ|Με τον Μαρτσέλο Μαστρογιάνι στην ταινία Κάτω τα χέρια απ' τη λευκή γυναίκα (1974)
Η Κατρίν Ντενέβ (γαλλικά: Catherine Deneuve, πραγματικό όνομα Κατρίν Φαμπιέν Ντορλεάκ, 22 Οκτωβρίου 1943 - ) είναι Γαλλίδα ηθοποιός, τραγουδίστρια, μοντέλο και παραγωγός. Έγινε γνωστή για ρόλους απόμακρων, μυστηριωδών γυναικών που ενσάρκωσε για διάφορους σκηνοθέτες, μεταξύ των οποίων οι Λουίς Μπουνιουέλ, Φρανσουά Τρυφό και Ρόμαν Πολάνσκι. Το 1985 διαδέχθηκε τη Μιρέιγ Ματιέ ως το επίσημο πρόσωπο της Μαριάν, του εθνικού συμβόλου της Γαλλικής Δημοκρατίας. Ήταν δεκατέσσερις φορές υποψήφια για Βραβείο Σεζάρ και κέρδισε τα δυο για την ερμηνεία της στην ταινία Το τελευταίο μετρό (1980), για την οποία κέρδισε επίσης Βραβείο Νταβίντ ντι Ντονατέλο στην κατηγορία Καλύτερη Ξένη Ηθοποιός και στην ταινία Ινδοκίνα (1992). 

Η Ντενέβ έκανε την πρώτη της εμφάνιση στον κινηματογράφο το 1957 και ήρθε για πρώτη φορά στο προσκήνιο το 1964 με το μιούζικαλ του Ζακ Ντεμί Οι ομπρέλες του Χερβούργου, πριν γίνει πρωταγωνίστρια του Πολάνσκι στη ταινία Αποστροφή (1965), του Ντεμί στις ταινίες Τα νεαρά κορίτσια του Ροσεφόρ (1967) και Δέρμα γαϊδάρου (1970) και του Μπουνιουέλ στις ταινίες Η ωραία της ημέρας (1967) και Τριστάνα (1970).

Ήταν υποψήφια για βραβείο BAFTA Καλύτερης Ηθοποιού για την ταινία Η ωραία της ημέρας και υποψήφια για Όσκαρ Α' Γυναικείου Ρόλου για την ταινία Ινδοκίνα. Στο Διεθνές Φεστιβάλ Κινηματογράφου Βενετίας το 1998 κέρδισε το Volpi Cup Α΄ Γυναικείου Ρόλου για την ταινία Κάτω από τα φώτα της πλατείας. Άλλες σημαντικές ταινίες στην αγγλική γλώσσα περιλαμβάνουν τις Τρέλες του Απρίλη (1969), Ο αστυνόμος και το κολ γκερλ (1975), Αίμα και πάθος (1983), Χορεύοντας στο σκοτάδι (2000) και 8 γυναίκες (2002). Το 2008 έκανε την εκατοστή της εμφάνιση στην ταινία Μια νύχτα Χριστουγέννων.

 Βιογραφία 
Η Ντενέβ γεννήθηκε ως Κατρίν Φαμπιέν Ντορλεάκ στο Παρίσι και είναι η κόρη των Γάλλων θεατρικών ηθοποιών Μορίς Ντορλεάκ (1901-1979) και Ρενέ Σιμονό (1911-2021). Έχει δυο αδερφές, τη Φρανσουάζ Ντορλεάκ (1942-1967) και την Σιλβί Ντορλεάκ (14 Δεκεμβρίου 1946 - ), καθώς και μια ετεροθαλή αδερφή, την Ντανιέλα, την οποία απέκτησε εκτός γάμου η μητέρα της το 1937 με τον Εμέ Σαριόν. Αργότερα ο Μορίς Ντενέβ την υιοθέτησε και της έδωσε το επίθετό του. Ντενέβ ήταν το μεσαίο όνομα της μητέρας της, το οποίο η ίδια επέλεξε ως καλλιτεχνικό όνομα, προκειμένου να διαφοροποιηθεί από τις αδερφές της. Η Ντενέβ φοίτησε σε καθολικά σχολεία.

 Άλλη καριέρα 

 Μόντελινγκ 
Η Ντενέβ εμφανίστηκε γυμνή σε δυο εξώφυλλα του περιοδικού Playboy το 1963 και το 1965. Χρησιμοποιήθηκε το πρόσωπό της στη φιγούρα της Μαριάν, του εθνικού συμβόλου της Γαλλίας, από το 1985 έως το 1989. Ως πρόσωπο του αρώματος Chanel No. 5 στα τέλη της δεκαετίας του 1970, προκάλεσε έναν μεγάλο αριθμό πωλήσεων στις ΗΠΑ - τόσο πολύ είχε ο αμερικανικός τύπος εντυπωσιαστεί από την ομορφιά της ώστε την έβαλε στην λίστα με τις πιο καλόγουστες γυναίκες στον κόσμο. Το 1983, η εταιρεία American Home Products την επέλεξε ως το κεντρικό πρόσωπο για την σειρά καλλυντικών της και προσέλαβε τον παγκοσμίου φήμης φωτογράφο Ρίτσαρντ Έιβεντον για να προωθήσει τη σειρά καλλυντικών Youth Garde, για την οποία η ίδια η Ντενέβ δήλωσε: "Κοιτάξτε πιο προσεκτικά. Του χρόνου θα γίνω 40 χρονών".

Θεωρείται η μούσα του σχεδιαστή Ιβ Σεν-Λοράν, ο οποίος την έντυσε στις ταινίες Η ωραία της ημέρας, Η υποταγή, Η σειρήνα του Μισισιπή, Ο μπάτσος, Λίζα και Αίμα και πάθος. Το 1992 έγινε το μοντέλο για τη σειρά καλλυντικών για το σώμα που κυκλοφόρησε ο Ιβ Σεν-Λοράν την ίδια χρονιά. Το 2001 επιλέχθηκε ως το νέο πρόσωπο της L'Oréal Paris. Το 2006 αποτέλεσε την έμπνευση για τη σειρά καλλυντικών της M•A•C Beauty και τον Φεβρουάριο του ίδιου χρόνου συνεργάστηκε με την εταιρεία για την χρωματική παλέτα της M•A•C που διατέθηκε στα καταστήματα ομορφιάς σε όλο τον κόσμο. Το 2007 η Ντενέβ ξεκίνησε να εμφανίζεται στις διαφημίσεις για τις βαλίτσες της Louis Vuitton. Τον Μάρτιο του 2013 η εφημερίδα Guardian την έβαλε στη λίστα με τις 50 πιο καλοντυμένες γυναίκες άνω των 50. Τον Ιούλιο του 2017 η Ντενέβ εμφανίστηκε σε μια εκστρατεία της Louis Vuitton με τίτλο Connected Journeys, γιορτάζοντας την κυκλοφορία του ρολογιού Tambour Horizon. Και άλλοι καλλιτέχνες συμμετείχαν επίσης, μεταξύ των οποίων οι Τζένιφερ Κόνελι, Μπε Ντούνα, Τζέιντεν Σμιθ και Μιράντα Κερ.

 Επιχειρηματίας 
Το 1986 η Ντενέβ κυκλοφόρησε το προσωπικό της άρωμα, με τίτλο Deneuve. Σχεδιάζει γυαλιά, παπούτσια και κοσμήματα.

 Φιλανθρωπία 
Η Ντενέβ ορίστηκε Πρέσβειρα της UNESCO για την Προστασία της Κινηματογραφικής Κληρονομιάς από το 1994 μέχρι την συνταξιοδότησή της στις 12 Νοεμβρίου 2003. Η Ντενέβ ζήτησε τα δικαιώματα που της ανήκουν από τον ρόλο της Μαριάν να δοθούν στη Διεθνή Αμνηστία. Η Louis Vuitton έκανε μια δωρεά στον οργανισμό The Climate Project, εκ μέρους της Ντενέβ.

Η Ντενέβ έχει επίσης ενεργό ρόλο στους οργανισμούς Children Action, Children of Africa, Orphelins Roumains, Reporters Without Borders και Douleur sans frontiers (Πόνος Χωρίς Σύνορα). Στα τέλη του 2003, η Ντενέβ ηχογράφησε μια ραδιοφωνική διαφήμιση για να ενθαρρύνει τις δωρεές για την απάλειψη του πόνου στον κόσμο.

Στα μέσα του Ιουλίου 2005, η Ντενέβ δάνεισε τη φωνή της σε ραδιοφωνικές διαφημίσεις, στην τηλεόραση και στον κινηματογράφο για την Handicap International. Η Ντενέβ διάβασε το κείμενο "Le petit garçon" ("Το μικρό αγόρι") του Jean-Lou Dabadie, στο CD, "Voix de femmes pour la démocratie" (Φωνή των Γυναικών για την Δημοκρατία). Τα έσοδα από το CD δόθηκαν σε γυναίκες θύματα πολέμου και σε ΜΚΟ που μάχονται για την διατήρηση της δημοκρατίας.

Η Ντενέβ ασχολείται επίσης με αρκετές φιλανθρωπίες στη μάχη ενάντια του AIDS και του καρκίνου.

 Συμμετοχή στην πολιτική 
Το 1972 υπέγραψε το Μανιφέστο των 343. Το μανιφέστο ήταν μια παραδοχή από τις υπογράφουσες ότι είχαν προβεί σε παράνομες αμβλώσεις και εξέθεταν τον εαυτό τους σε έννομες ενέργειες και σε καταδίκη σε φυλάκιση. Δημοσιεύτηκε στο Le Nouvel Observateur στις 5 Απριλίου 1971. Την ίδια χρονιά, η φεμινίστρια δικηγόρος Γκιζέλ Χαλιμί ίδρυσε την ομάδα Choisir, ώστε να προστατεύσει τις γυναίκες που είχαν υπογράψει το Μανιφέστο των 343.

Ασχολείται ενεργά με το πρόγραμμα της Διεθνούς Αμνηστίας αναφορικά με την κατάλυση της θανατικής ποινής. Το 2001 υπέβαλε μια αναφορά στην αμερικανική πρεσβεία στο Παρίσι εκ μέρους της γαλλικής ομάδας "Together Against the death penalty" ("Μαζί ενάντια στην θανατική ποινή"). Τον Απρίλιο 2007 υπέγραψε μια αναφορά στο διαδίκτυο ενάντια στη "μισογυνική" συμπεριφορά της σοσιαλίστριας υποψηφίου στις βουλευτικές εκλογές Σεγκολέν Ρουαγιάλ. Περισσότεροι από 8,000 Γάλλοι άνδρες και γυναίκες υπέγραψαν την αναφορά, συμπεριλαμβανομένης της Γαλλίδας ηθοποιού Ζαν Μορό.

Τον Ιανουάριο 2018, μαζί με 99 άλλες Γαλλίδες συγγραφείς, καλλιτέχνιδες και ακαδημαϊκούς, υπέγραψε μια ανοιχτή επιστολή που υποστήριζε ότι η εκστρατεία ενάντια στην σεξουαλική παρενόχληση έχει φτάσει στα άκρα και ότι έτεινε να γίνει ένα "κυνήγι μαγισσών". Η επιστολή κατήγγειλε ότι η εν λόγω εκστρατεία ήταν μια μορφή πουριτανισμού. Παρόλο που η ίδια αργότερα ζήτησε συγγνώμη σε όλα τα θύματα που ίσως προσβλήθηκαν από την επιστολή, συνέχισε να τάσσεται υπέρ αυτής δηλώνοντας στη Le Monde ότι "δεν υπάρχει τίποτα επιλήψιμο στην επιστολή".

 Προσωπική ζωή 
Η Ντενέβ μιλάει άπταιστα γαλλικά, αγγλικά και ιταλικά και μιλάει ελάχιστα ισπανικά. Οι αγαπημένες δραστηριότητές της περιλαμβάνουν την κηπουρική, τη ζωγραφική, τη φωτογραφία, το διάβασμα, τη μουσική, τον κινηματογράφο, τη μόδα και τη διακόσμηση.

Παντρεύτηκε μια φορά, με τον φωτογράφο Ντέιβιντ Μπέιλι από το 1965 έως το 1972. Έχει υπάρξει ζευγάρι με τον σκηνοθέτη Ροζέ Βαντίμ, τον ηθοποιό Μαρτσέλο Μαστρογιάνι, τον κινηματογραφιστή Χιου Τζόνσον, τον Ισπανό μοντέλο και σήμερα τηλεοπτικό παρουσιαστή Κάρλος Λοζάνο αλλά και με τον επιχειρηματία του Canal+ Πιερ Λεσκούρ.

Έχει δύο παιδιά: τον ηθοποιό Κριστιάν Βαντίμ, από τη σχέση της με τον Ροζέ Βαντίμ, και την ηθοποιό Κιάρα Μαστρογιάνι από τη σχέση της με τον Μαρτσέλο Μαστρογιάνι. Έχει πέντε εγγόνια.

Είναι στενή φίλη με τον καλλιτέχνη Nall και έχει αγοράσει μερικά έργα του.

Στις 6 Νοεμβρίου 2019 το BBC News ανέφερε ότι η Ντενέβ υπέστη ένα ελαφρύ εγκεφαλικό και ότι αναρρώνει σε ένα νοσοκομείο του Παρισιού. Παρ' όλη την ανησυχία των ιατρών, δεν υπήρξε κανένα πρόβλημα στις ζωτικές λειτουργίες της.

 Φιλμογραφία 

ΈτοςΠρωτότυπος τίτλοςΤίτλος στα ελληνικάΡόλοςΣκηνοθέτηςΣημειώσειςΔεκαετία 19501957Les CollégiennesΆγουρες ΕύεςφοιτήτριαΑντρέ ΙνμπέλΔεκαετία 19601960L'Homme à femmesΤο έγκλημα με τους 5 ενόχουςΚατρίνΖακ-Ζεράρ ΚορνούLes Portes claquentΟ παράδεισος των τρελώνΝτάνιΜισέλ Φερμό, Ζακ Πουαντρενό1962Les ParisiennesΟι ΠαριζιάνεςΣοφίΜαρκ ΑλεγκρέÇa c'est la vieΚλοντ Σουμπλιέμικρού μήκουςEt Satan conduit le balΜανουέλΓκρισά Νταμπά1963Le vice et la vertuΒίτσιο και αρετήΖιστίν ΜοράνΡοζέ ΒαντίμVacances portugaisesΚατρίνΠιερ Καστ1964Les parapluies de CherbourgΟι ομπρέλες του ΧερβούργουΖενεβιέβ ΕμερίΖακ ΝτεμίLes Plus belles escroqueries du mondeΟι ωραιότερες απάτες του κόμουαπατεώνισσαΚλοντ ΣαμπρόλLa Chasse à l'hommeΕπιχείρησις: Το κυνήγι του άνδραςΝτενίζ ΕρτάνΕντουάρ ΜολιναρόUn monsieur de compagnieΕρωτικές υπερωρίεςΙζαμπέλΦιλίπ ντε ΜπροκάLa Costanza della ragioneΠάνω και κάτω απ' το κρεβάτιΛόριΠασκουάλε Φέστα Καμπανίλε1965Les Petits chatsΖακ Ρ. ΒίλαRepulsionΑποστροφήΚάρολΡόμαν ΠολάνσκιDas LiebeskarussellΆνγκελα ΚλάζενΡολφ Τίλε, Άξελ φον Άμπερσεν, Άλφρεντ ΒάιντενμανLe Chant du mondeΓυμνή οπτασία - Το τραγούδι του κόσμουΚλάραΜαρσέλ Καμί1966La vie de châteauΤο σκάνδαλο του πράσινου πύργουΜαρίΖαν-Πολ ΡαπενόLes CréaturesΠαιχνίδι με τον διάβολοΜιλένΑνιές Βαρντά1967Les demoiselles de RochefortΤα κορίτσια του ΡοσφόρΝτελφίν ΓκαρνιέΖακ ΝτεμίBelle de JourΗ ωραία της ημέραςΣεβερίν Σεριζί / Ωραία της ημέραςΛουίς Μπουνιουέλ1968BenjaminΑναμνήσεις ενός ανήλικουΑν ντε ΚλεσίΜισέλ ΝτεβίλManon 70Μανόν '70ΜανόνΖαν ΟρέλMayerlingΜάγιερλινγκΜαρία ΒετσέραΤέρενς ΓιανγκLa ChamadeΗ υποταγήΛουσίλΑλέν Καβαλιέ1969The April FoolsΤρέλες του ΑπρίληΚάθριν ΓκάνθερΣτιούαρτ ΡόζενμπεργκLa sirène du MississipiΗ σειρήνα του ΜισισιπήΖουλί Ρουσέλ / Μαριόν ΒεργκανόΦρανσουά ΤρυφώTout peut arriverσυνεντευξιαζόμενηΦιλίπ ΛαμπρόΔεκαετία 19701970TristanaΤριστάναΤριστάναΛουίς ΜπουνιουέλPeau d'ÂneΑυτός ο υπέροχος, παλιός, καλός κόσμοςπριγκίπισσαΖακ Ντεμί1971Ça n'arrive qu'aux autresΣτη σκιά μιας μεγάλης αγάπηςΚατρίνΝαντίν Τρεντινιάν1972LizaΛίζαΛίζαΜάρκο ΦερέριUn flicΟ μπάτσοςΚάθιΖαν-Πιερ Μελβίλ1973L'événement le plus important depuis que l'homme a marché sur la LuneΜάρκο, ο άπιστοςΙρέν ντε ΦοντενούΖακ Ντεμί1974Touche pas à la femme blancheΚάτω τα χέρια απ' τη λευκή γυναίκαΜαρί-Ελέν ντε ΜπουαμονφρέΜάρκο ΦερέριFatti di gente perbeneΤο αγγελικό πρόσωπο της υψηλής κοινωνίαςΛίντα Μούρι ΜπονμαρτίνιΜάουρο ΜπολονίνιLa femme aux bottes rougesΦρανσουάζ ΛερουάΧουάν Λουίς Μπουνιουέλ1975Zig-ZigΖιγκ ζαγκΜαρίΛάσλο ΣάμποL'AgressionΕπίθεση εν ψυχρώΣάραΖεράρ ΠιρέςLe sauvageΟ άγριοςΝέλιJean-Paul RappeneauHustleΟ αστυνόμος και το κολ γκερλΝικόλ ΜπριτόνΡόμπερτ Όλντριτς1976Si c'était à refaireΑν έπρεπε να ξαναρχίσωΚάθριν ΜπέργκερΚλοντ Λελούς1977Anima persaΣοφία ΣτολτςΝτίνο ΡίζιMarch or DieΟι τυχοδιώκτες της ερήμουΣιμόν ΠικάρΝτικ ΡίτσαρντςCasottoγυναίκα στο όνειροΣέρτζιο Τσίτι1978L'Argent des autresΣεσίλ ΡενιέΚριστιάν ντε Σαλόν1979Ils sont grands, ces petitsΑς γίνουμε για λίγο παιδιάΛουίζ ΜουσάνΖοέλ ΣαντονίÀ nous deuxΑπελπισμένη φυγήΦρανσουάζΚλοντ ΛελούςCourage fuyonsΑς δραπετεύσουμεΕύα ΣίλβερΙβ ΡομπέρÉcoute voirΚλοντ ΑλφάνΟύγκο ΣαντιάγκοΔεκαετία 19801980Le dernier métroΤο τελευταίο μετρόΜάριον ΣτέινερΦρανσουά ΤριφόJe vous aimeΟι άντρες της ζωής μουΑλίςΚλοντ Μπερί1981Le Choix des armesΟι δυο δραπέτεςΝικόλ ΝτιριέΑλέν ΚορνόHotel AmericaΕλένΑντρέ Τεσινέ1982Le chocΚλερΡόμπιν Ντέιβις1983L'AfricainΣαφάριΣαρλότΦιλίπ ντε ΜπροκάThe HungerΑίμα και πάθοςΜίριαμ ΜπλέιλοκΤόνι Σκοτ1984Le Bon PlaisirΚλερ ΝτεσπρέΦρανσίς ΖιρόFort SaganneΛουίζΑλέν ΚορνόParoles et MusiqueΜαργκόΕλ Σουρακί1986Speriamo che sia femminaΚλαούντιαΜάριο ΜονιτσέλιLe lieu du crimeΛιλί ΡαβενέλΑντρέ Τεσινέ1987Agent troubleΑμάντα ΒέμπερΖαν-Πιερ Μοκί1988Fréquence meurtreΖαν ΚέστερΕλιζαμπέτ ΡαπενόDrôle d'endroit pour une rencontreΦρανςΦρανσουά ΝτιπεϊρόνΔεκαετία 19901991La Reine blancheΛιλιάν ΡιπόςΖαν-Λουπ Ιμπέρ1992IndochineΙνδοκίναΕλιάνΡεζί Βαρνιέ1993Ma saison préféréeΗ αγαπημένη μου εποχήΕμιλίΑντρέ Τεσινέ1994La Partie d'échecsμαρκησίαΙβ Ανκάρ1995Les cent et une nuits de Simon CinémaΕκατό και μία νύχτεςσταρΑνιές ΒαρντάO ConventoΤο μοναστήρι του πάθουςΕλένΜανουέλ ντε Ολιβέιρα1996Les voleursΤις μικρές ώρες της νύχταςΜαρί ΛεμπλάνΑντρέ ΤεσινέCourt toujours: L'inconnuΜαριάνΙσμαέλ Φερουκίμικρού μήκους1997Généalogies d'un crimeΓενεαλογία ενός εγκλήματοςΖαν / ΣολάνζΡαούλ ΡουίςSans titreΛεός Καράξμικρού μήκους1998Place VendômeΚάτω από τα φώτα της πλατείαςΜαριάν ΜαλιβέρΝικόλ Γκαρθία1999Le vent de la nuitΟ άνεμος της νύχταςΕλένΦιλίπ ΓκαρέλBelle mamanΗ ωραία πεθεράΛεάΓκαμπριέλ ΑγιόνPola XΜαρίΛεός ΚαράξLe temps retrouvé, d'après l'oeuvre de Marcel ProustΟ ξανακερδισμένος χρόνοςΟντέν ντε ΚρεσίΡαούλ ΡουίςEst - OuestΑνατολή - ΔύσηΓκαμπριέλ ΝτεβελέΡεζί ΒαρζνιέΔεκαετία 20002000Dancer in the DarkΧορεύοντας στο σκοτάδιΚάθιΛαρς φον Τρίερ2001Je rentre à la maisonΓυρίζω σπίτιΜαργκερίτΜανουέλ ντε ΟλιβέιραAbsolument fabuleuxγυναίκα στο κοινόΓκαμπριέλ ΑγιόνThe MusketeerΝταρτανιάνβασίλισσαΠίτερ ΧάιαμςLe petit poucetΟ μικρούλης ΤομΟλιβιέ Νταχάν20028 femmes8 γυναίκεςΓκάμπιΦρανσουά ΟζόνAu plus près du paradisΠιο κοντά στον ΠαράδεισοΦανέτΤόνι Μάρσαλ2003Les Liaisons dangereusesΕπικίνδυνες σχέσειςΜαρκησία Ιζαμπέλ ντε ΜερτέιγΖοζέ Νταγιάνμίνι σειράUm Filme FaladoΛόγια μιας ταινίαςΝτελφίναΜανουέλ ντε Ολιβέιρα2004Princesse Marieπριγκίπισσα Μαρία ΒοναπάρτηΜπενουά ΖακότηλεταινίαRois et reineΡηγάδες για μια ντάμακυρία ΒασέΑρνό ΝτεπλεσάνLes temps qui changentΟ χρόνος που κυλάΣεσίλΑντρέ Τεσινέ2005Palais royal!ΕυγενίαΒαλερί Λεμερσιέ2006Le Concile de PierreΠέτρινος κύκλοςΣίμπιλ ΒέμπερΓκιγιόμ ΝικλούNip/TuckΝταϊάνα ΛάμπεϊΡάιαν Μέρφιεπεισόδιο: "Νταϊάνα Λάμπεϊ"Le héros de la familleΑλίς ΜορμόνΤιερί Κιλφά2007Après luiΚαμίλΓκαέλ ΜορέλPersepolisΠερσέπολιςΤαζί Σαρταπί (φωνή)Μαργιάν Σατραπί, Βινσάν ΠαρονόFrühstück mit einer Unbekanntenκομψή κυρίαΜαρία φον Χέλανττηλεταινία2008Un conte de NoëlΜια νύχτα ΧριστουγέννωνΖουνόν ΒουιλάρΑρνό ΝτεπλεσάνJe veux voirσταρΙωάννα Χατζηθωμά, Χαλίλ ΖορέζMes stars et moiΟι γυναίκες των ονείρων μουΣολάνζ ΝτιβιβιέΛετισιά Κολομπάνι2009CyprienΒιβιάν ΒαγκνέρΝταβίντ ΣαρόνLa fille du RERΛουίζΑντρέ ΤεσινέBancs publicsπελάτισσαΜπρούνο ΠοδαλίδηςMères et fillesΜάνες και κόρεςΜαρτίνΖουλί Λοπές-ΚουρβάλΔεκαετία 20102010PoticheΣουζάν ΠιζόλΦρανσουά Οζόν L'homme qui voulait vivre sa vieΗ μεγάλη φυγήΑνΕρίκ Λαρτιγκό2011Les yeux de sa mèreΛίνα ΒέμπερΤιερί ΚιλφάLes bien-aimésΤα παιχνίδια της αγάπηςΜαντλέν 2Κριστόφ Ονορέ2012Linhas de WellingtonΣεβερίναΒαλέρια ΣαρμιέντοΟ Θεός αγαπάει το χαβιάριΟ Θεός αγαπάει το χαβιάριαυτοκράτειρα Αικατερίνη Β΄ της ΡωσίαςΓιάννης ΣμαραγδήςAstérix & Obélix: Au service de sa MajestéΑστερίξ και Οβελίξ στη Βρετανίαβασίλισσα ΚορντίλιαΛοράν Τιράρ2013Elle s'en vaΜπέτιΕμανουέλ Μπερκό2014Dans la courΣε μια αυλή στο ΠαρίσιΜατίλντΠιερ Σαλβαντόρι3 coeurs3 καρδιέςμητέραΜπενουά ΖακόL'homme qu'on aimait tropΟ άνδρας που αγαπήθηκε πολύΡενέ Λε ΡουΑντρέ Τεσινέ2015Le tout nouveau testamentΗ ολοκαίνουργια Καινή ΔιαθήκηΜαρτίνΖακό βαν ΝτορμέλLa tête hauteΜε το κεφάλι ψηλάΦλοράνς ΜπλακΕμανουέλ Μπερκό2016Le CancreΜαργκερίτΠολ Βεκιάλι2017Sage femmeΜικρά βήματαΜπεατρίς ΣομπολέφσκιΜαρτάν ΠροβόστBelle à croquerάγγελοςΑξέλ Κουρτιέρμικρού μήκουςBonne PommeΜπαρμπαράΦλοράν ΚεντάνTout nous sépareΛουίζ ΚέλερΤιερί ΚιλφάNaissance d'une étoileδεσποινίς ΖανΤζέιμς Μπορτμικρού μήκους2018Le dernier vide-grenier de Claire DarlingΖουλί ΜπερτουτσέλιPost-productionMauvaises HerbesΜικρές απάτεςΜονίκΚεϊρόν2019La véritéΗ αλήθειαΦαμπιάνΧιροκάζου Κόρε ΈνταL'adieu à la nuitΜιριέλΑντρέ ΤεσινέFête de familleΜάντεψε ποιος ήρθε για τα γενέθλιά σουΑντρεάΣεντρίκ Καν2020Terrible jungleΣαντάλ ντε ΜπελάμπρΟυγκό Μπεναμοζίγκ, Νταβίντ Καβινιόλι2021De son vivantΚρίσταλ ΜπολτάνσκιΕμανουέλ Μπερκό2022Habib, la grande aventureΚατρίν ΝτενέβΜπενουά Μαριάζ

 Δισκογραφία 

 1980 
 Dieu fumeur de havanes – από τον και μαζί με τον Σερζ Γκενσμπούρ (πρωτότυπος τίτλος τραγουδιού Je vous aime σε στίχους του Κλοντ Μπερί)
 Quand on s'aime – ντουέτο με τον Ζεράρ Ντεπαρντιέ για ένα τηλεοπτικό πρόγραμμα

 1981 
 Το πρώτο και μοναδικό της άλμπουμ – Souviens-toi de m'oublier σε στίχους του Σερζ Γκενσμπούρ

 Digital delay
 Depression au-dessus du jardin
 Epsilon
 Monna Vanna et Miss Duncan
 Marine bond tremolo
 Ces petits riens (ντουέτο με τον Serge Gainsbourg) – πρώτη εκτέλεση από τον Gainsbourg και την Juliette Gréco (1964)
 Souviens-toi de m'oublier (ντουέτο με τον Serge Gainsbourg)
 Overseas telegram
 What tu dis qu'est-ce tu say
 Oh Soliman
 Alice helas

 1993 
 Paris Paris – από τον και με τον Μάλκολμ Μακλάρεν

 1997 
 Allo maman bobo – από τον Αλέν Σουσόν, κατά την διάρκεια μιας συνάντησης με το συγκρότημα Les Enfoirés το 1997

 1999 
 Joyeux anniversaire maman – από τον Στόρμι Μπάγκσι (πρωτότυπος τίτλος τραγουδιού Belle-maman σε στίχους του Γκαμπριέλ Αγιόν)

 2000 
 Cvalda – από και με την Μπιορκ (πρωτότυπος τίτλος τραγουδιού Dancer in the dark σε στίχους του Λαρς φον Τρίερ)

 2001 
 Toi jamais – πρωτότυπος τίτλος τραγουδιού Huit Femmes σε στίχους του Φρανσουά Οζόν (πρώτη εκτέλεση από τη Σιλβί Βαρτάν το 1976)

 2006 
 Ho capito che ti amo – πρωτότυπος τίτλος τραγουδιού Le héros de la famille σε στίχους του Τιερί Κιλφά

 2010 
 C'est beau la vie του Ζαν Φερά – πρωτότυπος τίτλος τραγουδιού Potiche σε στίχους του Φρανσουά Οζόν

 2011 
 Tout est si calme με τους Κλάρα Κουστ, Λουντιβίν Σανιέ και Κιάρα Μαστρογιάνι, Une fille légère in duet με την Κιάρα Μαστρογιάνι, Je ne peux vivre sans t'aimer – πρωτότυπος τίτλος τραγουδιού Beloved σε στίχους του Κριστόφ Ονορέ

 Ομιλούντα βιβλία για τον εκδοτικό οίκο Éditions des Femmes 
 Σταχτοπούτα του Σαρλ Περό
 Καλημέρα θλίψη της Φρανσουάζ Σαγκάν
 Τ' αλογάκια της Ταρκινία της Μαργκερίτ Ντιράς
 Les Paradis aveugles της Ντουόνγκ Θου Χουόνγκ
 Η μαρκησία του Ο του Χάινριχ φον Κλάιστ
 Γράμματα σ' έναν νέο ποιητή του Ράινερ Μαρία Ρίλκε
 Lettres à ma mère της Σίλβια Πλαθ
Βραβεία και υποψηφιότητες

Όσκαρ
 Έτος Βραβείο Τίτλος Αποτέλεσμα1993  Α΄ Γυναικείου ΡόλουΙνδοκίνα 

Βραβεία BAFTA
 Έτος Βραβείο Τίτλος Αποτέλεσμα1968  Α΄ Γυναικείου Ρόλου Η ωραία της ημέρας  

Βραβεία Σεζάρ
 Έτος Βραβείο Τίτλος ταινίας Αποτέλεσμα1976  Α' Γυναικείου Ρόλου Le Sauvage  1981  Le Dernier métro  1982  Hôtel des Amériques  1988  Agent trouble  1989  Drôle d'endroit pour une rencontre  1993  Indochine  1994  Ma saison préférée  1997  Les Voleurs  1999 Place Vendôme  2006  Β' Γυναικείου Ρόλου Palais Royal!  2011 Α' Γυναικείου Ρόλου Potiche  2014  On My Way  2015  In the Courtyard  2016  La Tête haute  

Άλλα βραβεία
 Έτος Οργανισμός Βραβείο Τίτλος ταινίας Αποτέλεσμα1965  Βραβείο NYFCC Α΄ Γυναικείου Ρόλου Repulsion  1976  Bambi Award  Film International  Lovers Like Us  1981  David di Donatello  Καλύτερη Ξένη Ηθοποιός The Last Metro  1993  WIFTI Award   Crystal Award – International  Η ίδια  1994  Goldene Kamera  Καλύτερη Ηθοποιός στον Κόσμο My Favorite Season  1995  San Sebastián IFF Award  Donostia Award Η ίδια  1997  Φεστιβάλ Κινηματογράφου της Μόσχας  Silver St. George  1998  Φεστιβάλ Κινηματογράφου της Βενετίας  Volpi Cup – Καλύτερη Ηθοποιός Place Vendôme  Φεστιβάλ Κινηματογράφου του ΒερολίνουHonorary Golden Bear Η ίδια  2000  AFF Award  Actor's Mission Award  2001  Bambi Award Film International  East/West  rowspan=3 I'm Going HomeDancer in the DarkSatellite Award  Β' Γυναικείος Ρόλος σε δραματική σειρά Dancer in the Dark  2002  Φεστιβάλ Κινηματογράφου του Βερολίνου Silver Berlin Bear 8 Women  (shared with cast)   EFA Award  Α' Γυναικείος Ρόλος  2005  Φεστιβάλ Κινηματογράφου των Καννών  Palme d'Or d'honneur Η ίδια  2006  Φεστιβάλ Κινηματογράφου της Μπανγκόκ Golden Kinnaree Award  Φεστιβάλ Κινηματογράφου της Κων/πολης  Cinema Honorary Award  2008  Φεστιβάλ Κινηματογράφου των Καννών  Special Jury Award (με τον Κλιντ Ίστγουντ)  Satellite Award  Best Actress – Motion Picture A Christmas Tale 2009  Globes de Cristal Award  Α' Γυναικείος Ρόλος  2011  Lumières Award  Α' Γυναικείος Ρόλος Potiche  2012  FSLC Award  Gala Tribute  Η ίδια  Lumières Award  Α' Γυναικείος Ρόλος Beloved  Manaki Brothers FF Award  Special Golden Camera 300  Η ίδια  Moscow International FF  Stanislavsky Award  Η ίδια  2013  Φεστιβάλ Κινηματογράφου του Cabourg  Coup de Cœur On My Way  Lumières Award  Α' Γυναικείος Ρόλος  2015  Φεστιβάλ Κινηματογράφου του Αμβούργου Douglas-Sirk-Award  Η ίδια  2018  Globes de Cristal Award  Α' Γυναικείος Ρόλος The Midwife  

Το 2000, ένα αστέρι Golden Palm στην Λεωφόρο της Δόξας στο Χόλυγουντ αφιερώθηκε σε αυτήν. Το 2013 τιμήθηκε για το σύνολο της καριέρας της στα 26α Βραβεία Ευρωπαϊκού Κινηματογράφου. Το 2015 έλαβε το βραβείο Golden Orange για το σύνολο της καριέρας της από το Διεθνές Φεστιβάλ Κινηματογράφου της Αττάλειας στην Τουρκία.
Παραπομπές

Εξωτερικοί σύνδεσμοι



Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί τηλεόρασης
Κατηγορία:Βραβευμένες με Σεζάρ Α' Γυναικείου Ρόλου
Κατηγορία:Νικήτριες Κυπέλλου Βόλπι Καλύτερης Ηθοποιού